બીસીસીઆઇના એક વરિષ્ઠ અધિકારીએ કહ્યું કે અમે ક્રિકેટ એડ્વાઇઝરી કમિટી (સીએસી) સાથે વાત કરી છે અને ટી-૨૦ વિશ્વકપ બાદ તેની બેઠક યોજાશે. વિશ્વકપ બાદ આઇપીએલ યોજાનાર છે. આ ઘરેલુ ટૂર્નામેન્ટ છે અને એ દરમિયાન અમે નવા મુખ્ય કોચને પસંદ કરી લઈશું. સીએસીમાં સચીન તેંડુલકર, સૌરવ ગાંગુલી અને વીવીએસ લક્ષ્મણ સામેલ છે. સીએસીને ભારતીય ટીમ માટે બેટિંગ, બોલિંગ અને ફિલ્ડિંગ કોચના નામનું સૂચન કરવા માટે બનાવવામાં આવી છે.